Donald Trump va fi interogat de FBI în legătură cu tentativa de asasinat căreia i-a fost victimă
Fostul președinte american, actualul candidat republican la alegerile prezidențiale din noiembrie, Donald Trump, a acceptat să fie intervievat de FBI în cadrul anchetei privind tentativa de asasinat de la mitingul său din Pennsylvania de la începutul acestei luni. FBI nu a dat informații referitoare la data la care va avea loc interogatoriul, dar a precizat că va fi "un interviu standard cu victimele pe care FBI îl face pentru orice altă victimă a unei infracțiuni", potrivit BBC News.